এবছরের ‘সা রে গা মা পা লিল চ্যাম্পস’ প্রতিযোগিতার গ্র্যান্ড ফিনালে-তে একটি ঐতিহাসিক সিদ্ধান্ত নিলেন বিচারকরা। তিন প্রধান বিচারক, হিমেশ রেশমিয়া, জাভেদ আলি এবং নেহা কক্কর ছাড়াও আরও ৩০ জন জুরি সদস্য ছিলেন প্রতিযোগীদের গাইড করার জন্য। এছাড়া হোস্টের ভূমিকায় ছিলেন আদিত্য নারায়ণ। 
এবছরের গ্র্যান্ড ফিনালে-তে হাড্ডাহাড্ডি লড়াই জমে উঠেছিল ১২ বছরের শ্রেয়ান ভট্টাচার্য ও ১১ বছরের অঞ্জলি গায়কোয়াডের মধ্যে। বাংলার শ্রেয়ান ও মহারাষ্ট্রের অঞ্জলি একের পর এক গানে মুগ্ধ করে বিচারকদের। শ্রেষ্ঠ পারফরমারের শিরোপা কার মাথায় উঠবে এই নিয়ে যখন সবাই উৎসুক, তখনই ভারতীয় টেলিভিশনের ইতিহাসে একটি যুগান্তকারী সিদ্ধান্ত ঘোষিত হল। 
এই প্রথম কোনও রিয়্যালিটি শো-তে এক নয়, যুগ্ম প্রতিযোগীর হাতে তুলে দেওয়া হল জয়ীর পুরস্কার। অর্থাৎ শ্রেয়ান ও অঞ্জলি, দু’জনেই একসঙ্গে হয়েছে সা রে গা মা পা লিল চ্যাম্পস-এর এই সিজনের চ্যাম্পিয়ন।